Document ID: 31995R2008

ΚΑΝΟΝΙΣΜΟΣ (ΕΚ) αριθ. 2008/95 ΤΗΣ ΕΠΙΤΡΟΠΗΣ της 18ης Αυγούστου 1995 για τον καθορισμό ενιαίου συντελεστή μειώσεως για τον προκαθορισμό της ποσότητας μπανάνας τρίτων χωρών ή μη παραδοσιακών ΑΚΕ που θα κατανεμηθεί σε κάθε επιχειρηματία για εισαγωγή στην Αυστρία, τη Φινλανδία ή τη Σουηδία κατά το τέταρτο τρίμηνο του 1995
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας,
τον κανονισμό (ΕΚ) αριθ. 1924/95 της Επιτροπής της 3ης Αυγούστου 1995 σχετικά με τα μεταβατικά μέτρα για την εφαρμογή του καθεστώτος δασμολογικής ποσόστωσης κατά την εισαγωγή μπανανών μετά την προσχώρηση της Αυστρίας, της Φινλανδίας και της Σουηδίας (1), και ιδίως το άρθρο 3 παράγραφος 3 του εν λόγω κανονισμού,
Εκτιμώντας:
ότι ο κανονισμός (ΕΟΚ) αριθ. 1442/93 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 1664/95 (3) θεσπίζει τους λεπτομερείς κανόνες εφαρμογής του καθεστώτος εισαγωγής μπανανών στην Κοινότητα που είχαν καθορισθεί από τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα των μπανανών (4), όπως τροποποιήθηκε τελευταία από τον κανονισμό (ΕΚ) αριθ. 3290/94 (5) 7 ότι ο κανονισμός (ΕΚ) αριθ. 1924/95 προσδιορίζει ότι ποσότητα μέχρι 91 500 τόνων μπανανών τρίτων χωρών ή μη παραδοσιακών ΑΚΕ μπορεί να εισαχθεί στην Αυστρία, τη Φινλανδία και τη Σουηδία κατά τη διάρκεια του τέταρτου τριμήνου του 1995 από επιχειρηματίες που είχαν εμπορευθεί μπανάνες αυτού του τύπου στα κράτη μέλη αυτά κατά τη διάρκεια της περιόδου αναφοράς (1991, 1992, 1993) και είναι καταχωρημένοι σύμφωνα με το άρθρο 3 του κανονισμού (ΕΚ) αριθ. 479/95 της Επιτροπής (6) 7 ότι το σύνολο των ποσοτήτων αναφοράς που υπολογίστηκε για τους ανωτέρω επιχειρηματίες ανέρχεται σε 352 224 τόνους 7 ότι πρέπει, ως εκ τούτου, να εφαρμοσθεί το άρθρο 3 του κανονισμού (ΕΚ) αριθ. 1924/95 για να εξασφαλισθεί η εκπλήρωση της πρόσθετης δασμολογικής ποσόστωσης που διατίθεται για την Αυστρία, τη Φινλανδία και τη Σουηδία για το τέταρτο τρίμηνο του 1995 και ότι πρέπει να εφαρμοσθεί ενιαίος συντελεστής μείωσης στις ποσότητες αναφοράς των ανωτέρω επιχειρηματιών για να προσδιορισθεί η ποσότητα που θα κατανεμηθεί σε κάθε επιχειρηματία για την περίοδο αυτή 7 ότι προκειμένου να διατηρηθούν οι προθεσμίες πρέπει να προβλεφθεί η έναρξη ισχύος του μέτρου την ημέρα της δημοσίευσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ποσότητα που θα κατανεμηθεί σε κάθε επιχειρηματία αναφέρεται στο άρθρο 2 στοιχείο α) του κανονισμού (ΕΚ) αριθ. 1924/95 για την περίοδο από 1 Οκτωβρίου έως 31 Δεκεμβρίου 1995 στα πλαίσια της πρόσθετης δασμολογικής ποσόστωσης που προβλέπεται στο άρθρο 1 του κανονισμού (ΕΟΚ) αριθ. 1924/95 θα πρέπει να υπολογισθεί εφαρμόζοντας για κάθε επιχειρηματία την ποσότητα αναφοράς για εμπορία στην Αυστρία, τη Φινλανδία και τη Σουηδία που προσδιορίζεται βάσει του άρθρου 3 του κανονισμού (ΕΚ) αριθ. 1924/95 τον ενιαίο συντελεστή μειώσεως 0,259778.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Αυγούστου 1995.

Labels: 3
17
15